Directoratul Naţional de Securitate Cibernetică emite o avertizare importantă pentru toți cei care fac cumpărături online, subliniind că infractorii cibernetici sunt activi în special în perioadele de sărbătoare.
Odată cu creșterea popularității cumpărăturilor online, crește și riscul expunerii la diverse amenințări cibernetice. Infractorii profită de aceste momente pentru a profana datele personale și financiare ale utilizatorilor neatenți sau nepregătiți.
Prin intermediul unor tactici precum phishing-ul, malware-ul și alte metode de fraudă online, infractorii încearcă să obțină informații sensibile, cum ar fi numerele de card de credit, parolele și alte date personale.
În acest context, este esențial ca utilizatorii să fie extrem de atenți și să ia măsuri de precauție suplimentare atunci când fac cumpărături online, cum ar fi utilizarea unor conexiuni securizate, verificarea autenticității site-urilor și a comercianților, actualizarea regulată a software-ului de securitate și a antivirusului, și evitarea accesării link-urilor sau atașamentelor suspecte din e-mailuri sau mesaje neașteptate. Prudența și vigilența sunt cheia pentru a evita căderea victimă a fraudelor cibernetice în timpul sesiunilor de cumpărături online.
“Este esențial să rămâneți la curent cu cele mai recente amenințări, deoarece sărbătorile vin împreună cu riscuri de fraudă online. Infractorii cibernetici folosesc frecvent zilele de sărbătoare pentru a-și mula scenariile pe noul context, profitând de graba, neatenția și entuziasmul cumpărătorilor.
Pentru a vă bucura de sărbători în siguranță, este important să fiți vigilenți și să luați următoarele precauții:
Cumpărați doar de pe site-uri web de încredere. Asigurați-vă că adresa URL a site-ului web începe cu “https://” și că are un simbol de lacăt în bara de adresă. De asemenea, verificați recenziile online ale magazinului și asigurați-vă că are o politică de returnare clară.
Nu faceți niciodată clic pe linkuri primite prin e-mail sau mesaje text de la persoane necunoscute. Acestea pot duce către site-uri web false concepute pentru a vă fura datele.
Folosiți parole diferite pentru toate conturile online. Nu utilizați aceeași parolă pentru contul dvs. bancar, contul de e-mail și conturile de social media.
Fiți atenți la ofertele care par prea bune ca să fie adevărate! Dacă un produs are un preț prea mic, ori promoția pare prea avantajoasă să fie reală, probabil că este o înșelătorie.
Nu introduceți niciodată datele personale sau financiare pe un site web nesecurizat.
Monitorizați-vă conturile bancare pentru activități suspecte.
Verificați extrasele de cont lunar și raportați imediat orice tranzacție neautorizată”, este mesajul transmis de DNSC.